stanford-oval/wikipedia huggingface dataset:
Toxodon

| Toxodon |
| --- | --- |
 Toxodon platensis
 Plioseeni – Pleistoseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Notoungulata
Alalahko::  Toxodonta
Heimo::  Toxodontidae
Suku::  Toxodon  Owen ,1837
Katso myös
   Toxodon Commonsissa 
Infobox OKNimi-testi OK: 
Toxodon oli suuri esihistoriallinen sukupuuttoon kuollut kavioeläin joka eli noin 3,6 miljoonaa – 11 700 vuotta sitten plioseeni- ja pleistoseenikausilla. Sen on osoitettu olevan sukua sarvikuonoille, hevoseläimille ja tapiireille. Se oli suurikokoinen kasvinsyöjä jonka hampaat olivat saman kaltaiset kun jyrsijöillä.
Kuvaus > Vartalo ja raajat

Toxodon oli noin kolme metriä pitkä ja noin 1,5 metriä korkea ja sen arvellaan painaneen noin 1 000–1 500 kilogrammaa. Löydettyjen fossilien suuret, tukevat luut osoittavat että ne tukivat suurta ja raskasta vartaloa. Sen on arveltu muistuttaneen lyhyttä sarvikuonoa jolla on virtahepomainen pää. Jalat olivat lyhyet ja leveät. Sillä oli kolme varvasta joista keskimmäiselle varpaalle kohdistui suurin osa painosta.
Kuvaus > Pää ja hampaat

Kalloissa olevien sieraimien aukon perusteella sen kuono oli hyvin kehittynyt. Se oli kasvinsyöjä ja sen hampaat olivat saman kaltaiset kun jyrsijöillä. Ne olivat kaarevat ja kasvoivat sitä mukaa kun ne kuluivat. Etuhampaiden jälkeen oli suuri pitkä hampaaton alue ennen poskihampaita.
Ravinto

Toxodon söi kasveja. Sen oletettin laiduntaneen ja syöneen heinää ja muita maassa kasvaneita kasveja. Kuitenkin sen hampaista tehdyissä kemiallisissa analyyseissä on todettu sen syöneen myös oksia, lehtiä sekä muuta maanpinnan yläpuolella olevaa kasvillisuutta.
Fossiililöydöt

Kuvasi lajin ensimmäisenä Richard Owen vuonna 1837 Darwinin 26. marraskuuta 1833 HMS Beaglen toisella matkalla löytämän kallon perusteella. Sen on osoitettu olevan sukua sarvikuonoille, hevoseläimille ja tapiireille. Se on ollut endeeminen Etelä-Amerikan laji.
Aiheesta muualla

Yong, Ed: Darwin’s “Strangest” Beast Finds Place on Tree National Geographic.  18.3.2015. Viitattu 10.2.2020. (englanniksi)
Hublin, Jean-Jacques & Welker, Frido & Jacob, Sandra et al.: Protein is the clue to solving a Darwinian mystery Max-Planck-Gesellschaft.  18.3.2015. Viitattu 10.2.2020. (englanniksi)
Toxodon kallo Valencian luonnontieteellisessä museossa.
Gaijin Entertainment

Gaijin Entertainment on eurooppalainen, vuonna 2002 perustettu videopelien kehittäjä. Yritys keskittyy MMO-toimintapelien kehittämiseen.
Yhtiön tunnetuimpia pelejä:
MMO-avaruustoimintapeli Star Conflict (Microsoft Windows, Mac OS X, Linux, SteamOS)
Sotateemainen taistelu MMO-peli War Thunder (Microsoft Windows, Mac OS, Linux, PlayStation 4, Shield Android TV, Xbox One)
Ajoneuvojen rakentamiseen ja taisteluun keskittyvä MMO-peli Crossout (Microsoft Windows, Xbox One, PlayStation 4)
Aiheesta muualla

Viralliset kotisivut (englanniksi)
Georgian jääkiekkomaajoukkue

| Georgia |
| --- | --- |

Lempinimi:  Georgian Leijonat
Liitto:  Georgian jääkiekkoliitto
Valmentaja:   Roland Svanidze
IIHF-ranking:  50. (27.5.2024)
Ensimmäinen ottelu
  Etelä-Afrikka 8–1 Georgia  (Jerevan, Armenia; 11. huhtikuuta 2010) 
Suurin voitto
  Georgia 14–3 Hongkong  (Istanbul, Turkki; 6. huhtikuuta 2016) 
Suurin tappio
  Armenia 22–1 Georgia  (Jerevan, Armenia; 12. huhtikuuta 2010)    Pohjois-Korea 22–1 Georgia  (Luxemburg, Luxemburg; 3. huhtikuuta 2014) 
Georgia pelaamassa Kreikkaa vastaan jääkiekon 3. divisioonan maailmanmestaruuskilpailujen karsinnoissa lokakuussa 2012.
Georgian jääkiekkomaajoukkue edustaa Georgiaa kansainvälisissä jääkiekko-otteluissa. Georgia on ollut Kansainvälisen jääkiekkoliiton IIHF:n jäsen vuodesta 2009. Vuonna 2021 maassa oli 160 miesjääkiekkoilijaa ja viisi jäähallia.
Joukkue tavoitteli paikkaa jääkiekon 3. divisioonan maailmanmestaruuskilpailuihin vuodeksi 2013 Arabiemiraattien Abu Dhabissa. Alku ei sujunut hyvin, sillä Georgia hävisi kaikki ottelunsa ja menetti mahdollisuutensa sarjapaikkaan. Ensimmäisen virallisen kansainvälisen ottelunsa Georgia pelasi Mongoliaa vastaan, jolle se hävisi lukemin 0–6. Vuodesta 2014 lähtien Georgia pelasi 3. divisioonassa, mutta on sittemmin noussut 2. divisioonan B-lohkoon.
Georgian joukkueessa on pelannut myös varakapteenina georgialais-suomalainen Oliver Obolgogiani, joka on isänsä puolelta georgialainen ja äitinsä puolelta suomalainen. Hän on kasvanut Suomessa. Tutustuttuaan Georgian maajoukkueeseen, hän haki maan kansalaisuutta, jonka hän sai. Kun joukkue sijoittui vuoden 2022 2. divisioonan maailmanmestaruuskilpailujen B-lohkossa toiseksi, maan tiedotusvälineet kiinnostuivat joukkueesta. Maajoukkuetta oli kisojen jälkeen vastassa lentoasemalla 200 ihmistä ja eri tiedotusvälineiden edustajia, mikä oli ennenkuulumatonta.
Maailmanmestaruuskisoissa

2013 – 3. div. karsinta, 4., karsiutui turnauksesta
2014 – 3. div., 6.
2015 – 3. div., 5.
2016 – 3. div., 2.
2017 – 3. div., 3.
2018 – 3. div., 1.
2019 – 2. div., B-lohko, 4.
2020 – 2. divisioonan B-lohkon turnaus peruttiin koronaviruspandemian vuoksi.
2021 – 2. divisioonan B-lohkon turnaus peruttiin koronaviruspandemian vuoksi.
2022 – 2. div., B-lohko, 2.
2023 – 2. div., A-lohko
IIHF:n maailmanranking

2013 – 48.
2014 – 47.
2015 – 45.
2016 – 47.
2017 – 45.
2018 – 40.
2019 – 39.
2020 – 38.
2021 – 38.
2022, helmikuu – 43.
Gaia Online

Gaia Online on WWW-keskustelualue, pelisivusto ja virtuaaliyhteisö. Sen pääasiallisena kohderyhmänä ovat nuoriso ja manga- ja animefanit, tosin sivustolla on paljon muitakin käyttäjiä. Alue on pääasiassa englanninkielinen, mutta sivustoon on perustettu yhteisöjä myös muilla kielillä.
Gaia Onlineen rekisteröidytään tekemällä hahmo ja valitsemalla sille ulkoasu; silmät, suu, hiukset, ihonväri ja aloitusvaatteet. Hahmolle keksitään käyttäjätunnus, ja rekisteröidyttäessä kerrotaan sähköpostiosoite aktivointiviestiä varten.
Tällä hetkellä (2006) se on käyttäjä- ja viestimäärältään verkon suurin keskustelualue. Alueella on yli miljardi viestiä, rekisteröityneitä käyttäjiä on noin 6,8 miljoonaa, ja joka hetki keskustelualuetta seuraa vähintään noin 20 000 käyttäjää. Tällä hetkellä suurin käyttäjäpiikki oli 86 738 käyttäjää 4. tammikuuta 2007.
Keskustelualueilla ei ole keskeistä teemaa, vaan siellä keskustellaan kaikista aiheista. Yleisiä alueita ovat General Discussion, jossa jutellaan kaikista aiheista kevyesti, ja Extended Discussion, jossa yleensä suositellaan kirjoittamaan syväluotaavammin. Lisäksi erilaisille populaarikulttuurin osa-alueille on omat aiheet, mm. musiikille, peleille, elokuville ja kirjoille. Anime ja manga ovat myös yleisiä aiheita. Lisäksi Gaia-maailman eri alueille on foorumit, joissa saa roolipelata ja antaa palautetta. Lisäksi on Chatterbox-alue, johon saa kirjoittaa lähes mitä tahansa mieleen juolahtaa.
Keskustelujen lisäksi Gaia Onlinen tärkeänä pointtina on itse pelimaailma. Toisin kuin monilla muilla keskustelualueilla, käyttäjät eivät voi itse tehdä avataria grafiikkaohjelmalla, vaan kullakin käyttäjällä on oma manga-tyylinen hahmo. Hahmon ulkonäköä voi vaihtaa, ja sille voi hankkia erilaisia varusteita ja vaatteita. Tarvikkeita hankitaan rahalla ("Gaia Gold"), jota saa kun tekee lähes mitä vain Gaia Onlinessa; esimerkiksi jo sivujen lukemisesta ja kyselyihin vastaamisesta saa hiukan rahaa. Tarvikkeita voi ostaa pelin kaupoista, tai vaihtaa käyttäjien välillä.
Lisäksi pelimaailmaan voi rakentaa oman talon. Yhtenä ominaisuutena on Flash-pohjainen Towns-peli, joka toimii chattina ja mahdollistaa pelimaailman tarkan tutkimisen. Pelimaailmassa on myös alueita, joita voi tutkia web-selaimen kautta.
Keskustelualueet pohjaavat vahvasti phpBB-ohjelmistoon. Muut peliosuudet on toteutettu PHP:llä ja Flashilla.
Aiheesta muualla

Gaia Online
George Falcke

| Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Maa:   Tanska> Miesten voimistelu. |
| --- | --- | --- | --- |
|  Hopeaa | Tukholma 1912 | ruotsalainen järjestelmä, joukkuekilpailu |  |
George Falcke (2. maaliskuuta 1891 Boston, Massachusetts, Yhdysvallat – 1. helmikuuta 1979 Kööpenhamina, Tanska) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä hopeaa saaneeseen joukkueeseen. Falcke oli pikaluistelija Cathrine Gragen isoisoisä.
George Estman

| Mitalit> Maa:   Etelä-Afrikka.Miesten ratapyöräily. Olympialaiset  | Mitalit> Maa:   Etelä-Afrikka.Miesten ratapyöräily. Olympialaiset  | Mitalit> Maa:   Etelä-Afrikka.Miesten ratapyöräily. Olympialaiset  | Maa:   Etelä-Afrikka> Miesten ratapyöräily. |
| --- | --- | --- | --- |
|  Hopeaa | Helsinki 1952 | joukkuetakaa-ajo |  |
George Anders Estman (8. syyskuuta 1922 – 16. syyskuuta 2006 Alberton) oli eteläafrikkalainen ratapyöräilijä ja olympiamitalisti.
Estman saavutti joukkuetakaa-ajon olympiahopeaa Helsingissä 1952. Hän kilpaili olympiatasolla myös Lontoossa 1948.
François-Christophe Kellermann

François-Christophe Kellermann, jäljennös Antoine Ansiaux’n maalaamasta muotokuvasta.
François-Christophe Kellermann, Valmyn herttua (28. toukokuuta 1735 Strasbourg – 23. syyskuuta 1820 Pariisi) oli ranskalainen marsalkka, joka saavutti merkittäviä voittoja Ranskan vallankumoussotien alkuvaiheessa.
Elämänvaiheet

Kellermannin isä oli aateliin kuulunut virkamies Elsassissa. Kellermannista tuli upseeri Ranskan armeijassa vuonna 1752. Hän ansioitui seitsenvuotisessa sodassa, jonka aikana hän yleni kapteeniksi palvellessaan eri jalkaväki- ja ratsuväkirykmenteissä. Hän hoiti myöhemmin diplomaattisia komennuksia Itä-Euroopassa, muun muassa auttaen vuonna 1771 järjestämään Puolan ratsuväkeä. Kellermann ylennettiin everstiluutnantiksi vuonna 1772, everstiksi (mestre de camp) vuonna 1784 ja kenraalimajuriksi (maréchal de camp) vuonna 1788. Vuonna 1791 hänet määrättiin ensin Haut-Rhinin ja sitten Bas-Rhinin alueen komentajaksi. Maaliskuussa 1792 hänet ylennettiin kenraaliluutnantiksi. Sodan puhjettua Kellermann komensi aluksi ranskalaisten leirejä Neukirchissä ja Wissembourgissa, kunnes hänet syyskuun 1792 alussa nimitettiin keskisen armeijan komentajaksi kenraali Nicolas Lucknerin tilalle. Kellermannin armeijan oli määrä suojella Elsassia ja Lothringenia preussilaisten hyökkäykseltä.
Kenraali Charles-François Dumouriez’n määräyksestä Kellermann toi 19. syyskuuta 1792 armeijansa tämän komentaman pohjoisen armeijan avuksi ja seuraavana päivänä he löivät yhdessä hyökkäävät preussilaiset tärkeässä Valmyn taistelussa. Kellermann hyödynsi taistelussa varsinkin tykistöä ja onnistui tukahduttamaan ammusvaraston räjähdyksestä nousseen paniikin miestensä keskuudessa. Preussilaisten ja itävaltalaisten perääntyessä Ranskan alueelta Kellermann valtasi takaisin Longwyn ja Verdunin. Marraskuussa 1792 hänet siirrettiin Alppien armeijan komentajaksi ja seuraavana vuonna hän valloitti Savoijin alueen Sardinian kuningaskunnalta. Elokuussa 1793 Kellermann sai määräyksen kukistaa vastavallankumouksellinen kapina Lyonissa ja hän onnistuikin valtaamaan kaupungin, mutta pian sen jälkeen hänet vangittiin.
Ranskan jakobiinijohto oli kutsunut Kellermannin Pariisiin kuultavaksi jo huhtikuussa 1793, ja vaikka hän silloin vapautuikin epäilyksistä, syyskuussa kansalliskonventti määräsi hänet erotettavaksi tehtävistään. Määräys pantiin toimeen lokakuussa pian Lyonin kukistumisen jälkeen, jolloin Kellermann myös vangittiin. Hän vietti vuoden vankina l’Abbayessa ja vältti täpärästi teloituksen, koska hänen oikeudenkäyntinsä lykkääntyi. Vuoripuolueen vallan kukistuttua hänet lopulta vapautettiin marraskuussa 1794. Hän komensi uudelleen Alppien armeijaa vuosina 1795–1797, kunnes se hajotettiin ja sodan johto Pohjois-Italiassa siirtyi kenraali Napoléon Bonapartelle. Vuosina 1797–1799 Kellermann oli divisioonankomentajana, johti ratsuväen kehittämistä ja linnoitusten tarkastamista varten perustettuja komiteoita sekä toimi Englannin-armeijan ratsuväen ja Batavian-joukkojen ylitarkastajana.
Napoleonin valtakaudella Kellermann ei enää saanut merkittäviä sotilaallisia komennuksia, mutta hänet nimitettiin senaattoriksi vuonna 1799, ylennettiin marsalkaksi vuonna 1804 ja korotettiin herttuaksi vuonna 1809 nimellä Valmyn herttua. Hän oli jonkin aikaa myös senaatin puhemiehenä. Napoleonin sotien aikana vuosina 1805–1814 hän komensi erilaisia reserviläisjoukkoja selustassa. Bourbon-restauraation yhteydessä vuonna 1815 Kellermanille annettiin päärinarvo.
Muuta

Kellermannin nimi on kaiverrettu Pariisin Riemukaareen. Hänen poikansa oli ratsuväenkenraali François-Étienne Kellermann.
Aiheesta muualla

Kuvia tai muita tiedostoja aiheesta François-Christophe Kellermann Wikimedia Commonsissa
Kellermannin muistomerkki Valmyssa.
Gert Bjerendal

| Gert Bjerendal> Henkilötiedot |
| --- | --- |
Koko nimi:  Gert Sture Bjerendal
Syntynyt: 12. kesäkuuta 1955 Mölndal, Ruotsi
Uran tiedot
Pituus:  186 cm
Paino:  83 kg
Laji:  jousiammunta
Gert Sture Bjerendal (s. 12. kesäkuuta 1955 Mölndal, Ruotsi) on ruotsalainen jousiampuja. Bjerendal kilpaili vuoden 1984 kesäolympialaisissa jousiammunnan yksilökilpailussa sijoittuen sijalle 19. Vuoden 1988 kesäolympialaisissa Bjerendal kilpaili jousiammunnan yksilökilpailun sijoittuen sijalle 35 ja joukkuekilpailun sijoittuen kahdeksanneksi.
Guadeloupen kreoli

| Guadeloupen kreoli |
| --- | --- |
Oma nimi:  kréyòl gwadloupéyen
Tiedot
Alue:   Guadeloupe  Martinique
Puhujia:  430 000
Sija:  ei 100 suurimman joukossa
Kielitieteellinen luokitus
Kielikunta:  Kreolikielet
Kieliryhmä:  Ranskan kreolit
ISO 639-3:  gcf
 Ohje 
Äänitiedostojen kuunteluohjeet
Guadeloupen kreoli (omakielinen nimitys kréyòl gwadloupéyen) on ranskaan pohjautuva kreolikieli, jota puhutaan Guadeloupella sekä joissain määrin myös Martiniquella. Tästä syystä kielestä käytetään myös toisinaan nimitystä Guadeloupe-Martiniquen kreolikieli..
Kielellä on noin 430 000 puhujaa. Martiniquen kreolin lisäksi myös haitinkreolin puhujat ymmärtävät Guadeloupen kreolia melko hyvin..
Guadeloupen kreolilla ei ole standardisoitua kirjakieltä.
Fonologia > Konsonantit

|  | Labiaali | Alveolaari | Postalveolaari | Palataali | Velaari | Glottaali |
| --- | --- | --- | --- | --- | --- | --- |
| Nasaali | m | n |  | ɲ | ŋ |  |
| Klusiili | p | b | t | d |  |  | k | g |  |
| Affrikaatta |  |  | t͡ʃ | d͡ʒ |  |  |  |
| Frikatiivi | f | v | s | z | ʃ | ʒ  |  |  | h |
| Tremulantti |  | r |  |  |  |  |
| Lateraali |  | l |  |  |  |  |
| Approksimantti |  |  |  | j | w |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ |  | ɔ |
| Avoin |  | a |  |
Puoliavoimet vokaalit sekä [a] voivat esiintyä myös nasaalisina.
Lähde:
Gubbio

| Gubbio |
| --- | --- |
 Näkymä Gubbioon.
 vaakuna
 Sijainti Perugian maakunnassa.
 Gubbio
 Koordinaatit: 43°21′N, 12°34′E 
Valtio:  Italia
Alue:  Umbria
Maakunta:  Perugia
Infobox OKVirheellinen NIMI-arvo: 
Gubbio on kunta Perugian maakunnassa Keski-Italiassa. Sen väkiluku vuonna 2011 oli 32 432 henkeä. Alueella on kuvattu televisiosarjaa Isä Matteon tutkimuksia, jonka pääosassa on Terrence Hill.
Aiheesta muualla

Kuvia tai muita tiedostoja aiheesta Gubbio Wikimedia Commonsissa
George Chilufya

| Henkilötiedot |
| --- | --- | --- | --- |
Syntymäaika: 28. maaliskuuta 1978 (ikä 46)
Syntymäpaikka: , Sambia
Pelipaikka: Puolustaja
Pituus: 182 senttimetriä
Lempinimi: Ykä, Pyhä Yrjö
Seurat
| Vuodet | Seura | O | (M) |
| 1999-2003 |  RoPS | 125 | (5) |
| 2005 |  RoPS | 14 | (0) |
| 2007 |  Zesco |  ? | (?) |
| 2007 |  RoPS | 23 | (0) |
Maajoukkue
|  |  Sambia |  ? | (?) |
 Seurajoukkueuran tilastot kattavat vain kansalliset sarjat, päivitetty 8. marraskuuta 2007.
George Chilufya (s. 28. maaliskuuta 1978 Sambia) on sambialainen jalkapalloilija, pelipaikaltaan puolustaja. Seuratasolla hän on edustanut mm. Rovaniemen Palloseuraa. Chilufya on pelannut RoPS:ssa seitsemänä kautena; Veikkausliigassa kausina 1999-2001 ja 2005 sekä Ykkösessä 2002-2003 ja 2007. Chilufya pelasi ensi kerran Veikkausliigassa 25. huhtikuuta 1999 ja teki ensimmäisen liigamaalinsa 4. heinäkuuta samana vuonna. Hän on pelannut myös maansa pääsarjassa Zescon joukkueessa, josta hän myös siirtyi takaisin Rovaniemelle kaudeksi 2007. Chilufya on pelannut 95 veikkausliigaottelua ja tehnyt niissä neljä maalia ja 62 ykkösen ottelua. Hän on pelannut myös Sambian A-maajoukkueessa.[lähde? ]
Pelaajauran jälkeen hän on toiminut seuravalmentajana.
Gillan (albumi)

| Gillan Gillan |
| --- | --- | --- |

Studioalbumin tiedot
 Äänitetty : Kingsway Recorders, Lontoo
 Julkaistu: syyskuu 1978
 Formaatti: LP
 Tuottaja(t): Ian Gillan, Colin Towns, Paul ”Chas” Watkins
 Tyylilaji: hard rock, heavy metal
 Kesto: 42.56
 Levy-yhtiö: East World
Ian Gillanin muut julkaisut
|   | Gillan 1978 | Mr. Universe 1979 |
Gillan on Ian Gillanin johtaman Gillan-yhtyeen levy vuodelta 1978. Se julkaistiin vain Japanissa, Australiassa ja Uudessa-Seelannissa. Levyä myytiin tuontilevynä hyvin Isossa-Britanniassakin. Vinyylillä rumpaliksi on merkitty Liam Genocky, kun taas 1993 CD-versiolla Pete Barnacle on merkitty rumpaliksi.
Kappaleet

Kaikki kappaleet kirjoittaneet Ian Gillan ja Colin Towns, ellei toisin mainittu.
| --- | --- |
 LP A-puoli Second Sight – 2.36  Secret of the Dance – 2.50  I’m Your Man – 4.25  Dead of Night – 4.10  Fighting Man – 7.35 (säv. Towns) B-puoli Message in a Bottle – 3.08   Not Weird Enough – 4.05  Bringing Joanna Back – 3.39  Abbey of Thelema – 4.56  Back in the Game – 5.25 :  Vuoden 1993 CD-painos Street Theatre – 2.40 (säv. Towns)  Secret of the Dance – 2.51  I’m Your Man – 4.25  Dead of Night – 4.11  Fighting Man – 7.37 (säv. Towns)  Message in a Bottle – 3.11  Not Weird Enough – 3.51  Bringing Joanna Back – 3.41  Abbey of Thelema – 4.57  Back in the Game – 5.28  Vengeance – 3.30  Move with the Times – 5.02 (säv. Gillan, Towns, John McCoy)  Sleeping on the Job – 3.12  Roller – 4.06
Kokoonpano

Ian Gillan – laulu
Steve Byrd – kitara
John McCoy – basso
Liam Genocky – rummut
Pete Barnacle – rummut
Colin Towns – kosketinsoittimet
Arvostelut

Allmusic:
Guy de Rothschild

Guy de Rothschild, 1964.
Guy de Rothschild (21. toukokuuta 1909 Pariisi, Ranska – 12. kesäkuuta 2007 Pariisi, Ranska) oli ranskalainen pankkiiri, filantrooppi ja Rothschild-suvun jäsen. Hän omisti Rothschild Frères -pankin vuosina 1967–1979. Hänellä oli kaksi lasta, David René de Rothschild ja Édouard Étienne de Rothschild.
Geay (Deux-Sèvres)

| Geay |
| --- | --- |
 Geayn Saint-Maixentin kirkko
 Geay
 Koordinaatit: 46°52′52″N, 00°19′30″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  19,3 km²
Väkiluku (2016):  319
 – Väestötiheys:  16,6 as./km²
Postinumero:  79330
Infobox OKVirheellinen NIMI-arvo: 
Geay on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Bressuiren kaupungin koillis- ja Thouarsin lounaispuolella. Kunnan pinta-ala on 19,3 neliökilometriä ja siellä on arviolta 319 asukasta (vuonna 2016).
Geay kuuluu Bressuiren kaupungin ympärille muodostuneeseen 44 kunnan taajamakuntaan Communauté d'agglomération du Bocage bressuirais (CA2B).
Aiheesta muualla

Kuvia tai muita tiedostoja aiheesta Geay Wikimedia Commonsissa
Goong

| Goong> 궁 |
| --- | --- |
Tyyli:  draama
Kestoaika:  60 min
Pääosissa:   Yoon Eun-hye  Ju Ji-hoon  Kim Jeong-hoon  Song Ji-hyo 
Alkuperämaa:   Korean tasavalta
Alkuperäiskieli:  korea
Verkko:   MBC
Esitetty:  11. tammikuuta 2006 – 30. maaliskuuta 2006
Jaksoja:  24
Tuotanto
Tuotantoyhtiö(t):  Eight Peaks
Aiheesta muualla
IMDb 
Goong (hangul: 궁; uudistettu latinisaatio: Gung, engl. Princess Hours) on televisioyhtiö MBC:n esittämä eteläkorealainen draamasarja. Sen päärooleissa ovat Yoon Eun-hye, Ju Ji-hoon, Kim Jeong-hoon ja Song Ji-hyo.
Näyttelijät

| 0 | 1 | 2 |
| --- | --- | --- |
|  Yoon Eun-hye  | … |  Shin Chae-kyeong   |
|  Ju Ji-hoon  | … |  Lee Shin   |
|  Kim Jeong-hoon  | … |  Lee Yul   |
|  Song Ji-hyo  | … |  Min Hyo-rin   |
Aiheesta muualla

Goong Internet Movie Databasessa (englanniksi)
Guangzhou Baiyunin lentokonetörmäys

| Guangzhou Baiyunin lentokonetörmäys> Yhteenveto |
| --- | --- |
Päivämäärä:  2. lokakuuta 1990
Onnettomuustyyppi:  maahanlaskuun päättynyt kaappausyritys
Tapahtumapaikka:  Guangzhou Baiyunin vanha lentoasema
Lähtöpaikka:  Xiamen Gaoqin kansainvälinen lentoasema
Kuolleita:  132
Eloonjääneitä:  96
Lentokone
Konetyyppi:  Boeing 737, Boeing 757 ja Boeing 707
Lentoyhtiö:  Xiamen Airlines, China Southern Airlines, China Southwest Airlines
Guangzhou Baiyunin lentokonetörmäys tapahtui Xiamen Airlinesin lennon 8301 kaappauksen seurauksena. Kaapattu kone törmäsi kahteen muuhun yrittäessään laskeutua Guangzhoun kansainväliselle lentokentälle 2. lokakuuta 1990. Ensin tapahtui törmäys China Southern Airlinesin koneen kanssa, joka aiheutti vähäisiä vahinkoja, jonka jälkeen kaapattu kone törmäsi China Southwest Airlinesin lennon 2812 kanssa.
Kaappaaja vaati lentäjää ohjaamaan koneen Taiwaniin, josta hän oletettavasti aikoi hakea turvapaikkaa, mutta polttoaine ei riittänyt sinne asti. Todennäköisesti hän yritti riistää koneen hallinnan lentäjältä juuri ennen törmäystä.
Xiamen Airlinesin Boeing 737-200.
China Southern Airlinesin Boeing 757-200 (CAAC:n väreissä).
China Southwest Airlinesin Boeing 707.
Giovanni Evangelisti

| Mitalit> Maa:  Italia.Miesten pituushyppy. Olympialaiset  | Mitalit> Maa:  Italia.Miesten pituushyppy. Olympialaiset  | Mitalit> Maa:  Italia.Miesten pituushyppy. Olympialaiset  | Maa:  Italia> Miesten pituushyppy. |
| --- | --- | --- | --- |
|  Pronssia | Los Angeles 1984 | 824 cm |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Pariisi 1985 | 788 cm |  |
|  Pronssia | Indianapolis 1987 | 801 cm |  |
|  Pronssia | Sevilla 1991 | 793 cm |  |
| EM-kilpailut  | EM-kilpailut  | EM-kilpailut  |  |
|  Pronssia | Stuttgart 1986 | 792 cm |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Liévin 1987 | 826 cm |  |
|  Pronssia | Milano 1982 | 783 cm |  |
|  Pronssia | Budapest 1988 | 800 cm |  |
| Välimeren kilpailut  | Välimeren kilpailut  | Välimeren kilpailut  |  |
|  Pronssia | Ateena 1991 | 789 cm |  |
Giovanni Evangelisti (s. 11. syyskuuta 1961 Rimini) on italialainen uransa päättänyt pituushypyn olympiamitalisti. Olympialaisurallaan Evangelisti oli 179 senttimetriä pitkä ja painoi 70 kilogrammaa.
Ura

Evangelistin uran suurin saavutus on olympiapronssimitali vuoden 1984 kesäolympialaisista Los Angelesista tuloksella 824. Vuoden 1988 kesäolympialaisissa Soulissa hän oli neljäs ja vuoden 1992 kesäolympialaisissa Barcelonassa hän jäi karsintaan. Evangelisti kilpaili urallaan kolmissa ulkoratojen MM-kilpailuissa. Sisäratojen MM-kilpailuista Evangelisti saavutti kolme pronssia vuosilta 1985, 1987 ja 1991.
Ulkoratojen EM-kilpailuista Evangelisti saavutti yhden mitalin, pronssia vuodelta 1986 Stuttgartista. Sisäratojen EM-kilpailuista hän saavutti hopean vuodelta 1987 Liévinistä sekä kaksi pronssia vuosilta 1982 ja 1988. Vuoden 1991 Välimeren kilpailuista Evangelisti saavutti pronssia.
Evangelistin ennätys on vuonna 1987 San Giovanni Valdarnossa hypätty 843.
Muuta

Menestyksekkäästä urastaan huolimatta Evangelisti muistetaan ehkä parhaiten vuoden 1987 MM-kilpailuissa tapahtuneesta tapauksesta. Italialaiset toimitsijat mittasivat Evangelistin arviolta 790 senttimetriä pitkän viimeisen kierroksen hypyn tulokseksi 838 cm ja näin pronssimitali meni alun perin hänelle. Lopulta pronssimitalin sai kuitenkin 833 senttimetriä hypännyt Larry Myricks.
Ennätykset > Ulkona

| Laji | Tulos | Paikka | Päivä |
| --- | --- | --- | --- |
| Pituushyppy | 843 cm | San Giovanni Valdarno | 16. toukokuuta 1987 |